**WAS IT REALLY GOOD LUCK?**


**Lesson 5**

**Opis:** u ovoj ćeš lekciji učiti o kvizovima, dinosaurima i važnim povijesnim ličnostima, slušati o Billy Afflecku, koristit ćeš glagolsko vrijeme Past simple za opisivanje prošlosti.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

****

**Step 1**

Otvori udžbenik Way to go 3 na stranici 34.

Napiši naslov lekcije u bilježnicu – *Was it really good luck?*

**Step 2**

Riješi prvi zadatak u udžbeniku. Prepiši riječi iz pravokutnika u bilježnicu i pronađi njihov prijevod pomoću rječnika na kraju knjige ili online rječnika. Nepoznatu riječ i prijevod riječi zapiši u bilježnicu.


**Step 3**

Riješi idući zadatak na istoj stranici u udžbeniku i poslušaj zvučni zapis. Pronađi zip kod pokraj opisa drugog zadatka. Očitaj zip kod i otvori dodatne digitalne sadržaje. Billy Affleck je finalist u Bingo kvizu. Poslušaj prvi dio emisije. Nakon slušanja spoji početke rečenica sa lijeve strane sa njihovim završetcima na desnoj strani kako bi dobilo/la istinite tvrdnje. Ukoliko je potrebno, poslušaj zvučni zapis više puta kako bi točno spojio/la rečenice. Zip kod je označen plavim krugom.

**Step 4**

Poslušaj drugi dio Bingo kviza i provjeri jesu li tvrdnje u trećem zadatku točne. Pronađi zip kod pokraj opisa trećeg zadatka. Očitaj zip kod i otvori dodatne digitalne sadržaje. Polsušaj zvučni zapis. Nakon slušanja pokraj tvrdnje napiši T ukoliko je tvrdnja točna ili F ukoliko je tvrdnja netočna. Ukoliko je potrebno, poslušaj zvučni zapis više puta kako bi točno riješio/la zadatak. Zip kod je označen plavim krugom.

**Step 5**

Najprije promotri masno otisnute glagole u prošla dva zadatka, a onda prouči i prepiši rubrike REMEMBER i LEARNING TIPS na 35. stranici u udžbeniku. Past simple je prošlo glagolsko vrijeme o kojem možeš više pročitati na 116. stranici u udžbeniku. Pročitaj i napiši najbitnije o glagolskom vremenu Past simple.

**Step 6**


Sudjeluj i ti u game show kvizu te pokušaj pogoditi značenja riječi. Riječi sa lijeve strane spoji sa njihovim značenjima na desnoj strani. Klikom na priloženi lik možeš okušati vlastito znanje i sreću. <https://wordwall.net/play/6118/503/971>

**Step 7**

Pomoću rječnika na kraju knjige ili online rječnika potraži prijevod nepoznatih riječi. Nepoznatu riječ i prijevod riječi zapiši u bilježnicu. Prevedi ove riječi : **ancient, cave, contestant, dangerous, dinosaur, explorer, footprints, host, huge, lose, nervous, pharaoh, prehistoric, prize, scientist, skin, space, surprised, trip.**

**Step 8**

Vrati se na 34. stranicu te pokraj naslova **Lesson 5** pronađi zip kod. Očitaj zip kod i otvori dodatne digitalne sadržaje. Otvori opciju PLAY AND LEARN i riješi interaktivan kviz koji se naziva WAS OR WERE.

**Step 9**


Otvori udžbenik Way to go 3 na stranici 36.

Napiši naslov u bilježnicu – *The age of giants*

**Step 10**

Riješi prvi zadatak u udžbeniku na 36. stranici. Koliko znaš o dinosaurima? Napiši pokraj tvrdnje T ukoliko je tvrdnja točna ili F ukoliko je tvrdnja netočna. Ako nisi siguran/na jesu li tvrdnje točne ili ne, posluži se Internet pretraživačem.

**Step 11**

Riješi drugi zadatak u udžbeniku na 36. stranici i pročitaj tekst o dinosaurima. Prvo pročitaj uvod o dinosaurima, a zatim tekst ispod sličica. Spoji odgovarajući odlomak o vrsti dinosaura sa slikom. U prazan kružić pokraj slike upiši broj odgovarajućeg odlomka.

**Step 12**

Riješi treći zadatak u udžbeniku na 37. stranici. U zadatku moraš na postavljena pitanja odgovoriti koristeći jedan od četiri ponuđena odgovora u oblačićima.

**Step 13**


Prouči i pročitaj tablice u rubrikama REMEMBER i LEARNING TIPS u udžbeniku na 37. stranici. Zapiši najvažnije u bilježnicu.

**Step 14**

Riješi treći zadatak u radnoj bilježnici na 25. stranici. U zadatku moraš proučiti tablicu, a nakon toga nadopuniti rečenice ispod tablice koristeći was, wasn't, were ili weren't. Na primjer: Shakespeare *wasn’t* Italian. He *was* from England.

**Step 15**

Istraži svijet dinosaura i saznaj nešto više o drugim vrstama dinosaura klikom na priloženi link. <http://islanublar.jurassicworld.com/dinosaurs/> Klikom na bilo koju ikonicu dinosaura prikazuje se slika dinosaura, čime se hranio, gdje je prebivao i slično. Postani istraživač i otkrij zabavan svijet dinosaura. U bilježnicu zapiši tri rečenice o tome što si saznao u istraživanju.



***ENGLISH CORNER*** *–* ***Za one koji žele znati više (nije obavezno):***

Pročitaj podnaslov **Did you know?** u udžbeniku na 37. stanici. Nakon toga istraži o dinosaurima na području Republike Hrvatske. Napiši kratak sastavak o tome u bilježnicu na engleskom jeziku.

**Step 16**

Uslikaj svoju stranicu u školskoj bilježnici i riješene zadatake u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**