**FIELD TRIP**

**Lesson 6**

**Opis:** u ovoj ćeš lekciji učiti o izletima, stvarima koje ti trebaju za izlet, koristit ćeš glagolsko vrijeme Past simple za opisivanje izleta na kojima si bio/la i naučiti nepravilne glagolske oblike u Past simple-u.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**

Otvori udžbenik Way to go 3 na stranici 38.

****Napiši naslov lekcije u bilježnicu – *Field trip.*

**Step 2**

Prouči slike u prvom zadatku i riječi ispod slika. Upiši broj ispred riječi u kružić pokraj slike koji ju označuje. Prijevod možeš pronaći pomoću rječnika na kraju knjige ili online rječnika.

**Step 3**

Riješi drugi zadatak. Na praznu crtu, pokraj ponuđenih opisa riječi, zapiši riječ na koju se odnosi opis. Opisane riječi su riječi iz prvog zadatka.

**Step 4**Pokraj rješenja u drugom zadatku napiši i prijevode riječi. Prijevod možeš pronaći pomoću rječnika na kraju knjige ili online rječnika.

**Step 5**

Otvori udžbenik na 39. stranici i pronađi naslov **Trapped for 48 hours**. Dvanaestogidišnji Jason Morris proveo je 48 sati zatočen u rupi dubokoj 20 metara. Prije tjedan dana, skupina šestaša je išla na izlet, a Jason je opisao ovaj nesretan događaj u svome dnevniku. Pročitaj tekst iz Jasonova dnevnika dva puta, jednom naglas i jednom u sebi. Pronađi zip kod na kraju opisa četvrtog zadatka, odnosno iznad slike. Očitaj kod i otvori dodatne digitalne sadržaje. Zatim polsušaj zvučni zapis. Zip kod je označen plavim krugom.


**Step 6**

Poslušaj zvučni zapis još jednom i nakon slušanja riješi zadatak pod a. Pokraj tvrdnje napiši T ukoliko je tvrdnja točna ili F ukoliko je tvrdnja netočna. Ukoliko je potrebno, poslušaj zvučni zapis više puta kako bi točno riješio/la zadatak. Zip kod je označen plavim krugom.

**Step 7**

Riješi prvi zadatak u radnoj bilježnici na 27. stranici. Uvrsti riječi iz pravokutnika iznad zadatka na prazna mjesta u tekstu. Na primjer: Boys and girls, this is where we are going to put up our *tents* .

**Step 8**


Otvori 40. stranicu u udžbeniku i promotri tri zip koda pokraj zapisa iz Jasonovog dnevnika. Pronađi zapis sa lijeve strane udžbenika naslovljen **Day 2, 26th September** ****i pročitaj tekst jednom u sebi i jednom naglas. Zatim uoči zip kod ispred naslova i očitaj ga uz pomoć moblinog uređaja. Otvori dodatne digitalne sadržaje i polsušaj tekst. Isto učini i za iduća dva zapisa iz Jasnonovog dnevnika. Prvo ih pročitaj u sebi i naglas, a zatim očitaj zip kodove priložene i polsušaj zvučne zapise.

**Step 9**

Rješi b zadatak na vrhu 40. stranice. Poredaj rečenice po redoslijedu događanja na osnovu podataka koje si pročitao iz Jasonova dnevnika. Potom riješi c zadatak na istoj stranici i spoji početak i završetak rečenice tako da čine smislene cjeline.

**Step 10**

Otvori 41. stranicu u udžbeniku i prouči rubriku **Remember**. Pročitaj i prouči glagolsko vrijeme Past simple. Zapiši najvažnije o upotrebi, tvorbi i nepravlinim glagolima u bilježnicu. Tablicu nepravilnih glagola možeš pronaći na 121. i 122. stranici u udžbeniku (svijetlo plavi stupac).




**Step 11**

Riješi šesti zadatak u udžbeniku na 41. stranici. Potraži zip kod na kraju opisa zadatka i očitaj zip kod. Otvori dodatne digitalne sadržaje i poslušaj zvučni zapis. Poslušaj kako zvuči nastavak -ed kod izrečenih glagola i razvrstaj ih u odgovarajući stupac na osnovu toga zvuči li -ed kao -ed=t, -ed=d ili -ed=id.

**Step 12**

Odigraj interaktivnu igru nadopunjavanja rečenica u kojoj moraš glagole u zagradama staviti u glagolsko vrijeme Past simple. Zabavnom kvizu možeš pristupiti putem priloženog linka. <https://wordwall.net/play/6452/004/312>

**Step 13**

Riješi šesti zadatak u radnoj bilježnici na 29. stranici. U zadatku moraš riješiti križaljku tako da ćeš staviti glagole u prošlo glagolsko vrijeme tj. u Past simple. Na primjer: 1. tell – *told* (zatim told upiši pod broj jedan).

**Step 14**

Napiši u bilježnicu sastav o posljednjem izletu na kojem si bio/la. Posluži se pitanjima iz sedmog zadatka u udžbeniku na 41. stranici. Samostalno osmisli naslov te se pobrini za to da se tvoj sastavak ne sastoji samo od odgovora na pitanja iz udžbenika. Uključi opise i prepričavanje događaja. Sastav napiši u bilježnicu na engleskom jeziku.

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 38. stranici pokraj naslova **Lesson 6**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **Orientation in nature** i odgovori na pitanja ispod teksta u bilježnicu na engleskom jeziku.

**Step 15**

Uslikaj svoju stranicu u školskoj bilježnici i riješene zadatake u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**