**TELL ME A STORY**


**Lesson 8**

**Opis:** u ovoj ćeš lekciji učiti o poznatim engleskim i hrvatskim legendama, svjetski poznatim književnim djelima i glavnim likovima tih djela. Koristit ćeš glagolsko vrijeme Past simple prilikom pisanja kratke priče i opisivanja događaja koji su se dogodili u prošlosti.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**

Otvori udžbenik Way to go 3 na stranici 46.

Napiši naslov lekcije u bilježnicu – *Tell me a story.*

**Step 2**

Znaš li nazive književnih dijela u kojima su ovi likovi glavni junaci? Pročitaj kratke opise u prvom zadatku i riječi iznad opisa. Na osnovu opisa u kružić napiši točan broj naziva popularnog glavnog lika kojem opis pripada. Ukoliko ne znaš značenja nekih riječi, zapiši ih u bilježnicu i prevedi, a prijevod možeš pronaći pomoću rječnika na kraju knjige ili online rječnika.

**Step 3**


Poslušaj Nell i spoji rečenice. Pronađi zip kod pokraj trećeg zadatka. Očitaj zip kod i otvori dodatne digitalne sadržaje. Poslušaj zvučni zapis i spoji početke rečenica sa odgovarajućim završetcima. Zip kod je označen plavim krugom.

**Step 4**

Odgovori na pitanja iz 4. i 5. zadatka u udžbeniku. U četvrtom zadatku napiši koje od spomenutih književnih djela ti se čini najzanimljivije? Jesi li ikada pročitao/la koji od spomenutih naslova? U petom zadatku odaberi jednu od tri ponuđene rečenice i napiši svoje mišljenje o odabranoj rečenici. Odgovore na ova pitanja napiši u bilježnicu, punim rečenicama i na engleskom jeziku.

**Step 5**

Otvori udžbenik na 47. stranici. Poslušaj priču o poznatom engleskom kralju Arthuru. Prije nego što poslušaš priču promotri pravokutnik s riječima u prvom zadatku. Stavi kvačicu kraj onih riječi za koje misliš da će se pojaviti u tekstu, a nakon toga prepiši sve one riječi čije značenje ne znaš u bilježnicu i pronađi prijevod. Prijevod možeš pronaći pomoću rječnika na kraju knjige ili online rječnika.




**Step 6**

Poslušaj priču o kralju Arthuru. Pronađi zip kod pokraj opisa drugog zadatka. Očitaj zip kod i otvori dodatne digitalne sadržaje. Poslušaj zvučni zapis dva puta. Tijekom prvog slušanja stavi odlomke u točan redoslijed, a onda tijekom drugog slušanja pozorno slušaj tekst kako bi što bolje upamtio legendu.

**Step 7**

Pročitaj priču jednom u sebi i jednom naglas. Dok čitaš u sebi podcrtaj riječi čija značenja ne znaš te ih zapiši u bilježnicu i pronađi njihov prijevod uz pomoć rječnika na kraju knjige ili uz pomoć online rječnika. Nakon toga provjeri pravokutnik s riječima iz 1. zadatka. Stavi kvačicu kraj onih riječi koje su se pojavile, a obriši kvačice kod onih riječi za koje si mislio/la da će se pojaviti, no ipak nisu.

**Step 8**

Budući da si imao/la puno zadatka prevođenja do sada, riješi zabavnu igru i spoji riječi sa njihovim značenjima. Klikom na priloženi lik možeš pristupiti interaktivnoj igri spajanja. <https://wordwall.net/play/7270/880/316>


**Step 9**

Riješi peti zadatak na 48. stranici u udžbeniku. Pročitaj rečenice, a zatim napiši imena likova na prazne crte.

**Step 10**


Odgovori na pitanja u 6. zadatku. Odgovore napiši u bilježnicu, punim rečenicama i na engleskom jeziku.

**Step 11**

Otvori radnu bilježnicu na 33. stranici. Pročitaj dvije legende. Jedna je o poznatom hrvatskom kralju Petru Krešimiru, druga je o rumunjskom grofu Drakuli. Tijekom čitanja odlomaka u kružić stavi P ukoliko se odlomak odnosi na kralja Petra Krešimira, a D ukoliko se odlomak odnosi na grofa Drakulu.

**Step 12**


Na idućoj stranici u radnoj bilježnici, 34. stranica, riješi drugi zadatak i napiši odgovore na pitanja tako da napišeš tko učinio opisanu radnju- kralj ili grof. Budući da je ovaj zadatak jako lagan, riješi i treći zadatak. U trećem zadatku moraš pronaći suprotnosti. Koristi različite bojice kako bi označio različite parove riječi. Na primjer: husband – wife.

**Step 13**

Otvori udžbenik na 49. stranici i pročitaj kratak tekst ispod naslova Did you know? Nakon toga pogledaj sedmi zadatak. Osmisli kratak dijalog između likova iz legende o kralju Arthuru. Odaberi jednu od pet ponuđenih scena i osmisli dijalog. Zapiši ga u bilježnicu na engleskom jeziku.

**Step 14**

Sjećaš li se Nell? Nell voli pisati pjesme i kratke priče. Sve njezine priče započinju rečenicom *Once upon a time…,* a njezinu kratku priču možeš pročitati tako da otvoriš udžbenik na 50. stranici. Njezina kratka priča nosi naslov **A Princess and a Tournament**. Pročitaj Nellinu kratku priču.



**Step 15**

Riješi prvi zadatak. Napiši svoju kratku priču uz pomoć Nellinih ideja. Prati korake i odaberi koju riječ ćeš napisati kod kojeg broja, a naslov osmisli sam. Na primjer: *Once upon a time there was a/an (1)* ***brave*** *(2)* ***wizard.***

**Step 16**

Napiši kratku priču u bilježnicu, no ovaj put koristi vlastite ideje. Priča mora biti imati najmanje 9 rečenica, a ukoliko budeš posebno inspiriran/na može imati i više. U priči moraš koristiti glagolsko vrijeme Past simple i što više riječi iz ove lekcije (ili iz prethodnih lekcija).

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 46. stranici pokraj naslova **Lesson 8**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **The legend of Robin Hood** i odgovori na pitanja ispod teksta u bilježnicu na engleskom jeziku.

**Step 17**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**